CELEX: 22009D0148
Language: el
Date: 2009-12-04 00:00:00
Title: Απόφαση της Μεικτής Επιτροπής του ΕΟΧ αριθ. 148/2009, της 4ης Δεκεμβρίου 2009 , για την τροποποίηση του παραρτήματος XX (Περιβάλλον) της συμφωνίας για τον ΕΟΧ

11.3.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 62/47
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 148/2009
   της 4ης Δεκεμβρίου 2009
   για την τροποποίηση του παραρτήματος XX (Περιβάλλον) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XX της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 101/2009 της 25ης Σεπτεμβρίου 2009 (1).
            
         
               (2)
            
            
               Η απόφαση 2009/73/ΕΚ της Επιτροπής, της 17ης Δεκεμβρίου 2008, για την τροποποίηση της απόφασης 2007/589/ΕΚ ώστε να περιληφθούν κατευθυντήριες γραμμές για την παρακολούθηση και την υποβολή εκθέσεων όσον αφορά τις εκπομπές υποξειδίου του αζώτου (2) πρέπει να ενσωματωθεί στη συμφωνία.
            
         
               (3)
            
            
               Η απόφαση 2009/339/ΕΚ της Επιτροπής, της 16ης Απριλίου 2009, για τροποποίηση της απόφασης 2007/589/ΕΚ με σκοπό την προσθήκη κατευθυντηρίων γραμμών όσον αφορά την παρακολούθηση των εκπομπών και των τονοχιλιομετρικών δεδομένων από αεροπορικές δραστηριότητες (3) πρέπει να ενσωματωθεί στη συμφωνία.
            
         
               (4)
            
            
               Σχέδια παρακολούθησης που υπέβαλαν αερομεταφορείς στις αρμόδιες αρχές των κρατών της ΕΖΕΣ και εγκρίθηκαν από αυτές σύμφωνα με τις απαιτήσεις που καθορίζονται στην απόφαση 2009/339/ΕΚ, θεωρούνται ότι έχουν εγκριθεί σύμφωνα με τις διατάξεις του τμήματος 6 του παραρτήματος XIV και του τμήματος 3 του παραρτήματος XV της απόφασης 2009/339/ΕΚ, καθώς και ότι έχουν αναγνωρισθεί ως τέτοια κατά την εφαρμογή του EU ETS για τις αεροπορικές δραστηριότητες.
            
         
               (5)
            
            
               Η ενσωμάτωση της απόφασης 2009/339/ΕΚ πριν από την ενσωμάτωση της οδηγίας 2008/101/ΕΚ δεν προδικάζει παρόμοιες διαδικασίες ενσωμάτωσης στο μέλλον, καθώς και τις ενδεχόμενες διαπραγματεύσεις σχετικά με προσαρμογές της οδηγίας 2008/101/ΕΚ,
            
         ΑΠΟΦΑΣΙΖΕΙ:
   Άρθρο 1
   Στο σημείο 21αιγ (απόφαση 2007/589/ΕΚ της Επιτροπής) του παραρτήματος ΧΧ της συμφωνίας, προστίθενται τα ακόλουθα:
   «, όπως τροποποιήθηκε με:
   
               —
            
            
               
                  32009 D 0073: Απόφαση 2009/73/ΕΚ της Επιτροπής της 17ης Δεκεμβρίου 2008 (ΕΕ L 24 της 28.1.2009, σ. 18),
            
         
               —
            
            
               
                  32009 D 0339: Απόφαση 2009/339/ΕΚ της Επιτροπής της 16ης Απριλίου 2009 (ΕΕ L 103 της 23.4.2009, σ. 10).».
            
         Άρθρο 2
   Τα κείμενα των αποφάσεων 2009/73/ΕΚ και 2009/339/ΕΚ στην ισλανδική και τη νορβηγική γλώσσα, που δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 5 Δεκεμβρίου 2009 ή από την επομένη της τελευταίας κοινοποίησης προς τη Μεικτή Επιτροπή του ΕΟΧ, σύμφωνα με το άρθρο 103 παράγραφος 1 της συμφωνίας (4), εφόσον η τελευταία αυτή ημερομηνία είναι μεταγενέστερη.
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 4 Δεκεμβρίου 2009.
      
         
            Για τη Μεικτή Επιτροπή του ΕΟΧ
         
         
            Η Πρόεδρος
         
         Oda Helen SLETNES
      
   
   
      (1)  ΕΕ L 304 της 19.11.2009, σ. 18.
   
      (2)  ΕΕ L 24 της 28.1.2009, σ. 18.
   
      (3)  ΕΕ L 103 της 23.4.2009, σ. 10.
   
      (4)  Δεν έχουν αναφερθεί συνταγματικές απαιτήσεις.